
AUCTORE  PETRO  MaCINTYRE 


Doctoratus  in  Medicina,  ex  hac  Illustris¬ 
sima  Academia,  honorum  cupido,  et  cogi¬ 
tanti  quid  potissimum  argumentum  disser¬ 
tationis  meae  inauguralis  sehgerem,  in  men¬ 
tem  mihi  venit  quaestio  illa,  nuper  a  Eoc- 
toreCARSON,  familiari  meo,  agitata,  unde  fiat, 
ut  arteriae,  post  mortem,  vacuae  fere  reperi- 
antur.  Hanc  igitur  prosequi  constitui,  non  e- 
go  quidemquod  aliquid  adjicere  sperabam  Cl. 
Carson  ingeniosissimis  de  hac  re  rationibus. 

sed  quod  mihi  contigerat  esse  tam  felici,  ut 
non  paucis  illius  experimentis,  in  quae  hae 
rationes  maxime  nituntur,  forte  interessem. 
Ergo  haec  primum  paucis  proponere  cogito, 
praefatus  quaedam  de  priorum,  quod  ad  hanc 
rem  sententiis ;  unde  melius  perspiciamus, 
quam  longe  abfuerit  ut  per  has  res  explicare¬ 
tur,  quantumque  Physiologia  novis  rationi¬ 
bus  utique  debeat. 


Merito  admirati  sunt  ii  quiHARVEiuM  se¬ 
quuntur,  sanguinis  circuitum,  quem  hic  tam 
manifestum  reddidit,  homines  tam  diu  latu-, 
isse ;  veteresque  tam  rudes  et  imperfectas, 
de  arteriarum  venarumque  usu,  opiniones 
tenuisse.  Putidum  esset,  idemque  superva¬ 
cuum,  quae  istae  opiniones  essent  verbosius 
hic  dicere  :  satis  igitur  sit  monuisse  antiquos 
homines  existimasse  sanguinem  per  cordis 
dextram  partem  solum  venasque  iter  facere  ; 
arterias  autem  sinistramque  ejusdem  cordis 

partem  spiritum,  quem  a  pulmone  accepe¬ 
rant,  per  corpus  ferre. 

Hujus  autem  sententiae  illud  potissimum 
fundamentum  fuisse  videtur,  quod  in  mor¬ 
tuis  corporibus,  totum  pene  sanguinem  ve¬ 
nas  occupare,  arterias  autem,  maxima  ex 
parte,  vacuas  esse,  animadversum  est.  Ita¬ 
que  hoc  ut  explicaret  summum  negotium 
H  ARVE  IO  datiim  est :  quod  tamen  sic  aggre¬ 
ditur. 

) 

V 

Hinc  causam  aperte  videbis,  cur,  in  ana- 
tome,  tantum  sanguinis  reperiatur  in  venis, 
parum  vero  in  arteriis  ;  cur  multum  in  dex¬ 
tro  ventriculo,  parum  in  sinistro :  quae  res 
forsan  antiquis  dubitandi  praebuit  occasio¬ 
nem,  et  existimandi  spiritus  solos  in  illis  con¬ 
cavitatibus  contineri,  dum  vitae  superstes 
animal  esset.  Causa  forsan  est,  quod  de  ve¬ 
nis  in  arterias  nullibi  datur  transitus  nisi  per 
cor  ipsum  et  pulmones.  Cum  autem  expi- 
raverint  pulmones  et  moveri  desiverint,  de 
venae  arteriosae  (arteriae  pulmonalis)  ramulis 


4 


DE  CAUSIS  ARTERIARUM, 


in  arteriam  venosam,  (venam  pulmonalem) 
et  inde  in  sinistrum  ventriculum  cordis,  san¬ 
guis  permeare  prohibetur ;  (ut  in  embryone 
ante  notatum  est,  prohibitum  fuisse  ob  de¬ 
fectum  motus  pulmonum,  oscula  et  porosi- 
tates  caecas,  et  invisibiles  aperientis  et  clau¬ 
dentis)  cum  vero  una  cum  pulmonibus  cor 
non  desinat  moveri,  sed  postea  pulsare  et 
supervivere  pergat,  contingit  sinistrum  ven¬ 
triculum  et  arterias  emittere  in  venas,  ad 
habitum  corporis,  sanguinem,  et  per  pulmo¬ 
nes  non  recipere,  ac  proinde  quasi  inanitas 
esse.”  ^  ‘ 

Haec  autem  explicatio,  atque  adeo  aliae 
omnes  quae  alias  prolatae  sunt,  ut  quam  sint 
rei  impares  videamus,  solum  necesse  est  ut 
Hoctoris  Carson  scripta  f  diligentur  perle¬ 
gamus  ;  ut  qui  rem,  summo  quidem  studio 
dignam,  sed  hactenus  parum  accurate  inves- 


*  Exercit.  Anat.  p.  116. — Edit  Rot.  1648. 
f  An  Enquiry  into  the  Causes  of  tlie  Motion  of  the 
Blood,  by  James  Carson,  M.  D. 

tigatam  altisque  tenebris  obvolutam,  claram 
atque  distinctam,  uti  mihi  quidem  videtur, 
reddiderit.  Sed  ad  rationes  ejus  experimen¬ 
taque  venio:  in  quibus  proponendis  non  du¬ 
bitabo  rem  obscuram  clarissima  ipsius  ora¬ 
tione,  siquando  opus  fuerit,  illustrare  ;  felix 
qui  amicum  habeam,  qui  imperitiam  meam 
prudentia  sua  summo  sustentare  non  est  de¬ 
dignatus.  Proxime  igitur  sequuntur  ra¬ 
tiones,  ad  quas  comprobandas  facta  postea 
experimenta  sunt. 

Plerique,  si  non  omnes,  motus,  qui  in  cor¬ 
pore  animalium  fiunt,  per  vires  duas,  sive 
eae  separatim,  sive  conjunctim  agant,  perfici 
videntur.  Hae  vires  eae  sunt  per  quas  cor¬ 
poris  partes  aut  resiliunt  aut  contrahuntur  ; 
quasque,  ne  verborum  longo  circuitu  utar, 
elasticitatem  contractionemque  muscularem 
vocabo.  At  in  quacunque  parte  prior  ex 
his  viribus  residet,  ex  illius  structura  om¬ 
nino  pendet,  nullamque  partem  potesta¬ 
tis  suae  a  vita  accipit :  posterior  autem, 
quae  musculorum  solum  proprietas  est,  ex 


6 


DE  CAUSIS  ARTERIAIIUM, 


vita  proficiscitur,  et  cum  vita  simul  desinit. 
Motus  igitur,  qui  per  conjunctas  has  vires 
perficiuntur,  non  protinus  cum  vita  ex  toto 
terminari  debebunt ;  contractio  muscularis 
quidem  cessabit,  elasticitas  autem  agere  per¬ 
stabit;  effectusque  qui  ex  hac  oriuntur, 
necesse  est  quadammodo  diversi  sint  ab  iis, 
qui  vel  ex  conjuncta  utriusque  actione  es^ 
sent  profecturi,  vd  ex  utriusque  simul  ces¬ 
satione. 

Sanguinis  vero  motus  perfici  videtur,  cum 
per  contractiones,  quae  ex  irritabilitate  cor¬ 
dis  arteriarumque  fiunt ;  tum  per  resiliendi 
actionem,  quae,  ex  elasticitate  earundem  ar¬ 
teriarum  et  pulmonis  proficiscitur. 

Ex  hac  autem  pulmonis  elasticitate  Dr 
C AESON,  in  libro  jam  citato,  dilatationem 
cordis,  atque  ita  vim  sugendi  quam  eidem 
tribuit  maxime  pendere  putat ;  quae  quoni¬ 
am  ad  rem  nostram  plurimum  pertinet,  non 
alienum  videtur  sententiam  ejus  de  hac  ac¬ 
tione  breviter  proponere.  Affirmat  igitur 
Dr  Caeson  pulmones,  uti  dixi,  s^imma 

vi  resiliendi  frui,  eosdemque  et  credit  et 
opinionem  suam  experimentis  confirmat, 
a  prima  protinus  inspiratione  per  totam 
vitam  dilatationem  coactam  ex  a&as  pon¬ 
dere  'pati.  At  iidem  pulmones  ad  se 
contrahendos  perpetuo  proclives  sunt ;  ne¬ 
que  citius  ab  ea  vi  qua  dilatantur,  liberan- 
-  tur,  quam  id  afficiunt.  Quatenus  vero  aeris 
pressura  in  pulmonibus  dilatandis,  eorundem 
elasticitate  repugnatur,  eatenus  eadem  pres¬ 
sura  ex  interna  pectoris  superficie  tollitur ; 
atque  ita  major  pressura  in  externam  su¬ 
perficiem  fieri  debet.  At  vero  cor,  secun¬ 
dum  Doctorem  Capson,  pars  est  parietum 
pectoris  ;  siquidem  liberum  commercium 
est  inter  cava  ejus  partesque  extra  thoracem 
sitas.  Superficies  igitur  interna  cordis,  ut 
quae  pars  parietum  externorum  pectoris  sit, 
hanc  indebitam  pressuram  sustinet,  unde 
cava  ejus  dilatantur,  idemque  non  modo 
sanguinem  propellere,  sed  etiam  sugere 
debet.  Verum  (ut  ad  rem  redeam)  ex 
duabus  iis  viribus  quibus  sanguinis  circuitus 
perficitur  una  solum,  ut  dixi,  per  mortem 
deletur :  pulmonis  enim  tunicarumque  ar- 

teriarum  resiliendi  vis  postea  agere  sine  iin- 
pedimento  perstat.  Haec  autem  in  pul¬ 
mone  resiliendi  vis,  non  modo  compressio¬ 
nem  aeris  in  pectoris  internam  faciem  aliqua 
ex  parte,  tollit,  verum  etiam,  ut  verisimile 
est,  in  externam  faciem  eorum  vasorum  quae 
illud  ingrediuntur.  Hoc  igitur  ut  resarcia¬ 
tur,  atque  ut  partes  in  pectore  parem  com¬ 
pressionem,  atque  eae  quae  extra  id  sunt  pa- 
tiantur,  vicinae  partes  liquidae  minusque 
fixae  in  pectus  per  omnia  itinera  ferri  debent. 
Quod  vacuum  vocamus  per  pulmonis  resili¬ 
endi  vim  revera  efficitur ;  ad  quod  replen¬ 
dum,  ex  omnibus  corporis  partibus  derivatio 
quasi  fiat  necesse  est. 

Quoniam  ergo  eae  causae,  per  quas  san¬ 
guis  ad  cor  revertitur,  agere  perstant,  postea- 
quam  cordis,  primarii  ejus  organi  per  quod 
expellitur,  munera  desierunt,  sequitur  ut 
major  copia  sanguinis  circa  cor  post  mortem 
coeat,  quam  per  vitam  ibi  existere  solebat. 


Quae  autem  sint  viae,  per  quas  sanguis, 
post  mortem,  cor  vicinasque  ejus  partes  pe- 

tat,  plures  res  constituere  possunt^  Nam  pri¬ 
mum  arteriae,  magna  vi  resiliendi  fruentes, 
simul  atque  parietes  earum  a  sanguinis  ex 
corde  ejecti  impetu  liberantur,  quodammodo 
attenuantur,  iterque  per  eas  arctius  fit.  Ac¬ 
cedit  quod  valvulae,  ad  ostia  magnarum  ar-» 
teriarum  sitae,  prohibent  nequis  reditus  san¬ 
guinis  ex  his  in  pectus  fiat.  XJbi  igitur  exi¬ 
gua  ea  pars  magnae  arteriae,  quae  inter  cor 
terminosque  pectoris  posita  est,  sanguine  re¬ 
pleta  fuerit,  (id  quod  fere,  post  mortem, 
animadvertitur)  reliqua  pars  generis  arteriosi 
nullam  diminutam  compressionem,  a  parte 
cordis,  sustinebit. 

Quod  vero  ad  venas  pertinet,  nihil  est 
quod  prohibet  quominus  sanguis,  per  has,  in 
pectus  libere  transeat.  Neque  enim  ullae 
valvulae  ad  harum  ostia  sitae  sunt ;  sed  san¬ 
guis  continuum  iter  ex  Cavarum  origine  in 
cordis  auriculam  dextram,  inde  forte,  in  ven¬ 
triculum  ejusdem  lateris,  atque  ita  in  arteri¬ 
am  pulmonalem,  peragere  potest.  Cor  igitur, 
maximeque  auriculae  ejus,  et  venae  grandes. 

(quarum  tunicae  neque  elasticae  sunt,  et  fa¬ 
cile  distenduntur)  ut  quae  omnia  in  pectoris 
vacuo  uti  vocari  potest,  posita  sunt,  quam 
maxime  inflentur  necesse  est.  Quicquid  san¬ 
guinis  ad  id  exigitur,  ex  venis  solis  hauriri 
potest ;  quodque  ab  una  parte  generis  venosi 
abstrahitur,  ab  alia  protinus  resarcitur.  Hu¬ 
jus  actionis  terminus  depletio  arteriarum  in 
venas  manifeste  esse  debet. 

Haec  igitur  si  vera  sunt,  verisque  rationi¬ 
bus  nituntur,  necesse  est  ut,  siquo  modo 
vires  illae  elasticae,  quae  ad  sanguinis  circui¬ 
tum  conferunt,  prius  destruerentur  quam 
musculorum  vires  agere  desierant,  vel  cum 
his  simul  deficerent,  longe  alia  sanguinis, 
post  mortem,  distributio  animadverteretur, 
atque  nunc  fere  animadvertitur.  Neque 
enim  sanguis  tanta  copia  in  dextra  auricu¬ 
la  omnibusque  venis  quae  ad  cavam  perti¬ 
nent,  quaeque  in  pectore  vicinisque  parti¬ 
bus  sunt,  coire  inveniretur ;  et  arteriae  va¬ 
saque  capillaria  eam  rationem  sanguinis, 
quam,  secundum  Harveii  conjecturas,  con¬ 
tinere  debent,  continerent. 

Itaque  ut,  quod  ex  ratione  ante  college¬ 
rat  Dr  Carson,  id  experientia,  ut  philoso¬ 
phum  decet,  comprobaret,  plurima  instituit 
experimenta  ad  id  apta,  quorum  eventus 
rationum  fidem  quam  optime  sustinuerunt. 
Non  potuit  quidem  uUum  modum  excogi¬ 
tare,  quo  arteriarum  elasticitatem,  ante  mor-. 
tem,  everteret ;  itaque  ahquid  forte  huic,  in 
sequentibus  etiamnum  tribuendum  est.  Pub 
monis  autem  elasticitatem,  quae  longe  magis 
ad  rem  pertinet,  quam  felicissime  sustulit, 
per  modum  quo  bestias,  in  quas  expertus 
est,  interemit. 

Id  enim  fecit  pectus  viventium  animalium 
adaperiendo,  aerisque  hbero  contactui  pul¬ 
monis  externam  faciem  objiciendo ;  quo  fac¬ 
tum  est  ut  hic,  ante  mortem,  quam  maxi¬ 
mam  extenuationem  pateretur. 

I 

Primis  autem  experimentis  quae  ad  hunc 
finem  fecit  Dr  Carson,  apertura  ad  poUi- 
cem  longa,  inter  duas  costas  utrinque  facta 
est.  Ex  his  arbitratus  erat  fore  ut  mors 

subito  accederet ;  sed  falsus  est :  id  quod,  ut 
saepe,  ita  tum  maxime  expertus  est,  cum 
magnus  quidam  canis,  qui  sic  habitus  erat, 
per  tertiam  fere  horae  partem  vitam  labori¬ 
ose  traheret.  Hujus  bestiae  angores  majo-  , 

0 

res  magisque  diuturni  fuerunt,  quam  ut  fer¬ 
ret  ahas  eodem  modo  trucidare.  Quod  ve¬ 
ro  ad  caetera  pertinent,  optime  omnia  ei  ces¬ 
serunt.  Mors  lente  quidem,  ex  pulmonis 
autem  extenuatione  tandem  accessit :  idem- 
que  factum  est  in  cuniculo  quodam  et  fele, 
in  quos  antea  expertus  erat,  quorumque 
mors,  ut  non  subita,  ita  neque  tam  tarda, 
nec  tam  difficilis,  atque  canis,  fuit. 

Horum  omnium  animalium  corpora,  post 
mortem,  eosdem  aspectus  praebuerunt.  Mus¬ 
culi  admodum  rubri  fuerunt,  incisique  san¬ 
guinem  effuderunt.  Partes  membranosae 
vasa  sanguinem  vehentia  ostenderunt,  tan- 
quam  bene  et  curiose  anatomico  repleta 
erant,  atque  inter  se  ita  commissa,  ut  rete 
ex  filis  rubris  factum  quodammodo  reprae¬ 
sentarent.  Intestina  autem  summam  atten- 

tionem  sibi  jure  vindicaverunt;  ut  quae, 
non,  ut  solent,  superficiem  aequalem  gla- 
bramque  ostenderint,  in  qua  ne  minima 
quidem  vasa  aspici,  possunt,  sed  ex  reti  rubro 
facta  potius  visa  sint,  cujus  maculae  pluri¬ 
mum  et  forma  et  magnitudine  variarunt. 
J ecur  vehementer  erubuit.  Cuniculi  autem 
caro,  quae  plerumque  albida  est,  colorem 
rubrum  induerat,  omnesque  partes  quae  in¬ 
cisae  sunt  effuso  sanguine  maduerunt. 

Ubi  pectus  adapertum  est,  grandiaque 
vasa,  quae  in  hoc  comprehenduntur,  prae¬ 
cisa  sunt,  sanguinis  exigua  copia,  neque  qui¬ 
dem  major  quam  ex  reliquis  corporis  parti¬ 
bus,  effusa  est.  Aorta  magnaeque  arteriae, 
in  his  omnibus  exemplis,  ab  exteriore  parte 
albidae  fuerunt ;  venae  autem  quae  eas  co¬ 
mitabantur,  coloris  caerulei.  Descendentis 
aortae  portio,  supra  divisuram  ejus  ut  ilia¬ 
cas  formet,  illigatis  prius  extremis  ejus  par¬ 
tibus,  excisa  est,  columnamque  sanguinis 
ex  parte  maxima  coacti  comprehendere  re¬ 
perta  est, 


14 


DE  CAUSIS  AllTElilAllUM^ 


Quod  vero  ad  vasa  pertinet,  quibus  ven¬ 
triculus  intestinaque  et  partes  membranosae 
tam  pulchre  distincta  fuerunt,  difficile  est 
quidem  dictu  quae  fuerit  ratio  arteriarum 
venarumque.  Si  tamen  existimamus  haec 
cadavera  sanguinis  distributionem  ostendisse 
talem,  qualis  in  vivo  corpore  est,  satis  mani¬ 
festum  est  sanguinem,  non  modo  ex  arteriis 
grandioribus,  verum  etiam  ex  vasis  minutis, 
sive  haec  arteriae  sint,  sive  venae,  in  mag¬ 
nas  venas,  ubi  mors  solito  more  accedit,  fer¬ 
ri.  Veri  tamen  simile  est  vasa  capillaria,  ex 
ratione  bestiarum  necandarum,  plus  sangui¬ 
nis,  sub  his  exemplis  comprehendisse  quam 
per  vitam  comprehendebant :  nam  arteria¬ 
rum  elasticitas,  (quam  superare,  ut  dixi,  dif¬ 
ficillimum  est)  ubi  per  has  iter  comprime¬ 
ret,  necesse  est  propelleret  aliquam  portio¬ 
nem  ejus  sanguinis,  qui  per  has,  articulo  mor¬ 
tis,  fluebat,  in  ea  vasa  quorum  tunicae  neque 
elasticae  sunt,  et  dilatari  possunt. 

Ut  autem  compararet  inter  se  aspectus, 
post  mortem,  duarum  bestiarum  ejusdem 

generis,  sed  diversa  ratione  necatarum,  Dr 
Carson,  XII,  Kalend.  Octob.  proximi  anni, 
duos  cuniculos  trucidavit ;  alterum,  sic  ut, 
ante  mortem,  pulmo  extenuaretur,  alterum, 
ratione  diversa.  Prioris  venter  a  praecor¬ 
diis  pene  ad  ipsam  pelvim  libere  incisus  est, 
septique  transversi  inferior  facies  patefacta; 
deinde  apertura,  quae  duos  digitos  admit¬ 
tere  facile  potuit,  per  ejusdem  septi  partem 
musculosam  utrinque  facta  est.  Spiritus  per 
foramina  irruentis  sonus  pulmonis  extenua¬ 
tionem  satis  indicavit ;  quumque  bestia  nul¬ 
lam  potestatem  haberet  foramina  in  septo 
transverso  contrahendi,  jactationes  autem 
ejus  haec  fortasse  ampliarent,  neque  potes¬ 
tas  uUa  superesset  qua  pulmo  ne  minima 
quidem  ex  parte  dilataretur,  mors  continuo 
supervenit. 

Quae  oculis  datae  sunt,  secto  corpore 
hujus  cuniculi,  plane  eadem  fuerunt,  atque 
ea  quae  in  caeteris  animalibus,  pari  ratione 
necatis,  accidere  jam  dixi.  Vasa,  eaque 
maxime  intestinorum  ventriculique  et  me- 

senterii,  admodum  manifesta  fuerunt,  san¬ 
guineque  repleta,  et  inter  se  ab  omnibus 
partibus  coeuntia,  eadem  ratione  quae 
modo  dicta  est.  Caro  rubrior  fuit,  vul- 
nerataque  sanguinem  effudit.  Cor  autem 
vicinaque  vasa  perexiguum  modum  sangui¬ 
nis  comprehenderunt ;  neque  enim  aliquid 
pene  sanguinis  in  pectus  effluxisse,  postea 
quam  haec  vasa  praecisa  erant,  inventum  est. 
At  alter  cuniculus,  qui  necatus  est  terebra 
per  duas  ex  vertebris  cervicis  immissa,  aeque 
protinus  mortuus  est,  statimque  adapertus. 
Vix  vestigium  vasis  sanguinem  vehentis  ab 
exteriore  parte  intestinorum  aut  ventricub 
animadversum  est,  membranaeque  sine  vasis 
repertae  sunt.  Caro  albida  fuit,  secataque 
sicca  esse  visa  est,  etsi  inde,  ab  aliquibus  par¬ 
tibus,  gutta  sanguinis  una  aut  altera  destil¬ 
lavit.  Jecur  obscure  fuscum  fuit.  Venarum 
trunci  tumuerunt,  rotundique  fuerunt ;  dum 
in  altero  cuniculo,  iidem  planiores  visi  sunt, 
laminamque  sanguinis  tenuem  comprehen¬ 
dere.  Pectus  posteaquam  patefactum  erat. 

vasaque  magna  quae  ibi  sunt  praecisa,  san¬ 
guinis  non  mediocrem  copiam  exhibuit. 

Paucos  post  ^es  ovis  quaedam  eadem  ra¬ 
tione  atque  prior  ex  cuniculis  necatus  est. 
Ut  aperturae  per  septum  transversum  factae 
sunt,  sonus  spiritus  in  pectus  irruentis,  etiam 
clarius  quam  antea,  pulmonis  lethalem  ex¬ 
tenuationem  ultimumque  spiritum  testatus 
est.  Bestia,  postquam  semel  atque  iterum 
pectus  agitaverat,  mortua  est.  Eodem  loco 
plures  aliae  oves  tum  necatae  sunt,  occasio¬ 
que  oblata  est  supra  dictae  ovis  corpus  cum 
caeterarum  comparandi. 

In  harum  igitur  ventriculo,  intestinis,  me¬ 
senterio,  vix  ulla  vestigia  minutorum  vaso¬ 
rum  aspici  potuerunt  :  illius  autem  cor¬ 
pus,  ab  iisdem  partibus,  vasorum  mag¬ 
nam  copiam,  eorumque  tanqiiam  rubra 
cera  repletorum,  ostendit.  Quin  etiam  as¬ 
pectus  tam  fuit  notabilis,  ut  lanios  caete- 
rosque  qui  astabant  admiratione  affecerit. 

Adipis  color  fuscior  fuit  quam  pro  natura. 

c 

Musculi  bestiae,  ut  qui  semper  rubeant,  dis¬ 
crimen  minus  notabile,  quam  in  cuniculis, 
exhibuerunt ;  incisi  tamen  sanguinem  pro¬ 
fuderunt.  Arteriae  grandiores,  quatenus  eas 
prosequi  potuit,  columnam  exiguam  coacti 
sanguinis  continuerunt. 

,  > 

Ex  his  igitur,  tum  rationibus,  tum  expe¬ 
rimentis,  illud  utique  colligi  posse  lubenter 
crederem,  sanguinis,  post  mortem,  diversam 
distributionem  ab  ea  quae  in  vivo  corpore, 
(secundum  Harveii  disciplinam)  sit  neces- 
se  est,  pulmonis  elasticitati  potissimum  esse 
tribuendam  :  neque  arteriarum  minutorum- 
que  vasorum,  post  mortem,  vacuitatem  aliam 
ullam  explicationem  aut  desiderare  aut  ac¬ 
cipere. 


FINIS. 


